**Anexa nr. 1 la HCL nr. 481/2022**

**Nota de fundamentare privind necesitatea, oportunitatea și potențialul economic al intervenției**

**„Înființarea Centrului integrat de colectare separată prin aport voluntar destinată aglomerării urbane Baia Mare”**

**Necesitatea, oportunitatea şi potenţialul economic al investiţiei**

În Municipiul Baia Mare, principala modalitate de eliminare a deșeurilor este în continuare reprezentată de depozitare, operațiunile de reciclare și valorificare fiind utilizare într-o măsură foarte mică.

Depozitarea deșeurilor trebuie interpretată ca ultimă opțiune disponibilă, care corespunde celui mai ridicat nivel de pierdere și de alterare a resurselor.

Centrele de colectare prin aport voluntar se bazează pe 4 principii majore:

* Prevenirea abandonării deșeurilor pe raza Municipiului Baia Mare-factor considerat a fi extrem de important în cadrul oricărei strategii de gestionare a deșeurilor
* Reciclare și reutilizare- încurajarea unui nivel ridicat de recuperare a materialelor componente, preferabil prin aducere voluntară în vederea recilării
* Eliminarea finală a deșeurilor- în cazul în care deșeurile nu pot fi valorificate, acestea trebuie eliminate în condiții de siguranță pentru mediu și sănătatea umană

**Informaţii despre contextul care a determinat această achiziţie**

În prezent pe raza Municipiului Baia Mare nu există un centru de colectare prin aport voluntar destinat aglomerării urbane Baia Mare. Persoanele fizice și cele juridice pot aduce deșeurile numai la operatori privați cu costuri mari. Aceste costuri ridicate și lipsa concurenței duc deseori la depozitarea necontrolată pe domeniul public a deșeurilor, fapt care generează disconfort vizual, olfactiv, sunt puncte de atracţie pentru rozătoare, animale fără stăpân și duc la creșterea costurilor pentru salubrizare în Municipiul Baia Mare.

**Informaţiile despre beneficiile anticipate de către Autoritatea Contractantă**

Înființarea unui Centru Integrat de colectare separata prin aport voluntar destinat aglomerării urbane Baia Mare are următorul avantaj faţă de situaţia iniţială:

* creșterea ratei de reciclare/valorificare;
* reducerea până la eliminare a deșeurilor abandonate de pe raza Municipiului Baia Mare
* îmbunătăţirea aspectului urban şi arhitectural
* contribuie la păstrarea unui mediu curat în Municipiului Baia Mare.
* Respectarea reglementarilor legale in vigoare privind gestionarea deseurilor la nivel UE si national

Principalul beneficiu obţinut prin înființarea unui Centru Integrat de colectare separata prin aport voluntar destinat aglomerării urbane Baia Mare, îl constituie îmbunătăţirea calitatii condiţiilor de viaţă ale cetăţenilor și protecţia sănătăţii populaţiei, protecţia și conservarea mediului înconjurător.

**Cadrul general al sectorului în care Autoritatea Contractantă îşi desfăşoară activitatea**

În baza LEGII 101/2006, a serviciului de salubrizare a localităţilor, autorităţile administraţiei publice locale au obligaţia de a înfiinţa, organiza, gestiona, exploata, finanţa şi controla funcţionarea serviciului public de salubrizare a localităţilor.

Serviciul public de salubrizare a localităţilor face parte din sfera serviciilor comunitare de utilităţi publice şi se desfăşoară sub controlul, conducerea sau coordonarea autorităţilor administraţiei publice locale și ale asociaţiilor de dezvoltare intercomunitară, în scopul salubrizării localităţilor**.**

Serviciul public de salubrizare în Municpiul Baia Mare, s-a organizat pentru satisfacerea nevoilor comunităţilor locale ale Municpiului Baia Mare.

Serviciul de salubrizare în Municipiul Baia Mare s-a organizat şi funcţionează pe baza următoarelor principii:

a) protecţia sănătăţii populaţiei;

b) autonomia locală şi descentralizarea serviciilor;

c) responsabilitatea faţă de cetăţeni;

d) conservarea şi protecţia mediului înconjurător;

e) asigurarea calităţii şi continuităţii serviciului;

f) tarifarea echitabilă, corelată cu calitatea şi cantitatea serviciului prestat;

g) nediscriminarea şi egalitatea de tratament al utilizatorilor;

h) transparenţa, consultarea şi antrenarea în decizii a cetăţenilor;

i) administrarea corectă şi eficientă a bunurilor din proprietatea publică sau privată a unităţilor administrativ - teritoriale şi a banilor publici;

j) securitatea serviciului;

k) dezvoltarea durabilă.

Conform Legii 101/2006, actualizată, Serviciul de salubrizare se realizează prin intermediul unei infrastructuri tehnico-edilitare specifice care, împreună cu mijloacele de colectare şi transport al deşeurilor, formează sistemul public de salubrizare a localităţilor, denumit în continuare sistem de salubrizare.

Conform legii, sistemul de salubrizare este alcătuit dintr-un ansamblu tehnologic şi funcţional, care cuprinde construcţii, instalaţii şi echipamente specifice destinate prestării serviciului de salubrizare, dintre care menţionăm **Centru Integrat de colectare separata prin aport voluntar destinat aglomerării urbane Baia Mare.**

Conform Legii 101/2006, autorităţile administraţiei publice locale elaborează, aprobă şi controlează aplicarea strategiilor locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economico-socială a unităţilor administrativ-teritoriale.

**Factori interesaţi şi rolul acestora**

Factorii interesaţi sunt autoritatea publică locală şi beneficiarii finali ai **Centrului integrat de colectare separata prin aport voluntar destinat aglomerării urbane Baia Mare** - utilizatorii serviciului de salubrizare care sunt persoane fizice.

Numărul de locuitori deserviți de acest proiect este de aproximativ 184.550, locuitori ai Zonei Urbane Funcționale conform Strategiei Integrate de Dezvoltare Urbană. Zona Urbană Funcțională este alcătuită din centrul cu rol polarizator, municipiul Baia Mare și următoarele localități limitrofe: Tăuții Măgherăuș, Baia Sprie (axa economică Vest-Est) și Recea, Dumbrăvița, Groși (poziționate la Sud de Baia Mare).

Autoritatea publică locală prin înființarea unui Centru Integrat de colectare separata prin aport voluntar în Municipiul Baia Mare destinat aglomerării urbane Baia Mare urmăreşte:

**-** îmbunătăţirea condiţiilor de viaţă ale populaţiei;

- dezvoltarea durabilă a serviciului;

**-** protecţia şi conservarea mediului înconjurător şi a sănătăţii populaţiei;

- respectarea cerinţelor din legislaţia privind protecţia mediului referitoare la salubrizarea localităţilor;

- respectarea cerinţelor şi obiectivelor prevăzute în planurile de gestionare a deşeurilor la nivel naţional.

Pentru beneficiarii finali ai **Centrului integrat de colectare separata prin aport voluntar destinat aglomerării urbane Baia Mare** - utilizatorii serviciului de salubrizare, prin prezenta achiziţie se obţine îmbunatatirea calitatii vieţii, îmbunătăţirea condiţiilor de viaţă ale cetăţenilor și protecţia sănătăţii populaţiei; protecţia și conservarea mediului înconjurător.

**Descrierea situaţiei actuale la nivelul Autorităţii contractante**

În prezent pe raza Municipiului Baia Mare nu există un centru de colectare prin aport voluntar aparținând municipalității. Persoanele fizice pot duce deșeurile numai la operatori privați cu costuri mari. Aceste costuri ridicate și lipsa concurenței duc deseori la depozitarea necontrolată pe domeniul public a deșeurilor, fapt care generează disconfort vizual, olfactiv, sunt puncte de atracţie pentru rozătoare, animale fără stăpân și duc la creșterea costurilor pentru salubrizare în Municipiul Baia Mare.

**Obiectivul general la care contribuie furnizarea şi înființarea unui Centru Integrat de colectare separata prin aport voluntar destinat aglomerării urbane Baia Mare**

* Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
* protecţia şi conservarea mediului înconjurător şi a sănătăţii populaţiei;
* respectarea cerinţelor din legislaţia privind protecţia mediului referitoare la salubrizarea localităţilor;
* respectarea cerinţelor şi obiectivelor prevăzute în planurile de gestionare a deşeurilor la nivel naţional
* reutilizarea si valorificarea deseurilor in conformitate cu directivele aplicabile si tranzitiei la economia circulara

**Obiectivul specific la care contribuie furnizarea şi înființarea unui Centru Integrat de colectare separata prin aport voluntar destinat aglomerării urbane Baia Mare**

* Dezvoltarea unui management al deseurilor eficient, prin suplimentarea capacitatilor de colectare separate, pregatire pentru reutilizare si valorificare a deseurilor in vederea continuarii procesului de conformare cu prevederile directivelor specifice si a tranzitiei la economia circulara
* creșterea ratei de reciclare/valorificare;
* reducerea până la eliminare a deșeurilor abandonate de pe raza Municipiului Baia Mare
* îmbunătăţirea aspectului urban şi arhitectural;
* contribuie la păstrarea unui mediu curat în Municipiului Baia Mare.

Prin înființarea unui Centru Integrat de colectare separata prin aport voluntar destinat aglomerării urbane Baia Mare se obţine îmbunatatirea calitatii condiţiilor de viaţă ale cetăţenilor și protecţia sănătăţii populaţiei; protecţia și conservarea mediului înconjurător.

**Descrierea investiţiei**

Se va amenaja un *Centru Integrat de colectare separata prin aport voluntar* *destinat aglomerării urbane Baia Mare*, in cadrul caruia se vizeaza imbunatatirea implementarii colectarii separate, controlul si monitorizarea parametrilor de calitate a mediului si atingerea ratei nationale de 50% de reciclare si pregatire pentru reutilizare a deseurilor municipale pana in 2025, cu o contributie de 4,5%.

In cadrul centrului integrat de colectare cu aport voluntar , pot fi colectate , de la personae fizice, urmatoarele tipuri de deseuri : ambalaje provenite de la vopseluri, dezinfectanti, tuburi de spray, etc; material textile precum paturi, haine, carpe, etc; material plastic precum capace de WC, galeti, etc; electrice/ electronice/ electrocasnice, baterii uzate, saltele, mobilier, metal, sticla si ceramic, inclusive obiecte sanitare, cauciuc, inclusive anvelope uzate, deseuri vegetale din curti si gradini, deseuri din constructii si demolari, cadavre de animale.

Activitatile propuse prin proiect cuprind colectarea separată a deșeurilor, care nu pot fi colectate prin sistemul “din poartă în poartă” sau prin punctele de colectare din zona locuințelor colective, respectiv deșeuri reciclabile și biodeșeuri care nu pot fi colectate în pubele individuale/ sau recipient 1100 l. De asemenea se vor realiza și activitățile de colectare a: deșeurilor voluminoase, deșeuri textile, deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de cadavre animale, deșeuri de gradină, deșeuri din construcții și demolări.

La înființarea *Centrului Integrat de colectare separata prin aport voluntar* *destinat aglomerării urbane Baia Mare*, se vor avea în vedere reglementarile privind exigentele de calitate in constructii conform Legii nr. 10/1995 in forma actualizata si republicata a actului.

**CARACTERISTICI TEHNICE**

Pentru realizarea obiectivului „Centrul integrat de colectare separata prin aport voluntardestinat aglomerării urbane Baia Mare” prin prezenta documentatie se propune realizarea :

1. **Platforma Betonata :** amplasata pe numărul cadastral 127614
2. **Hala pe structura metalica :** compartimentata, avand destinatiile: concasare, sortare,dezmembrare mobilier, atelier si altele
3. **Cladire administrativa dotata corespunzator**
4. **Sistem de concasare a deseurilor din constructii si demolari** : instalatie de concasare si sortare
5. **Statie de compostare a deseurilor vegetale** : realizat in **boxe betonate** inchise acoperite cu membrana,aerare controlata, monitorizarea temperaturii și a umidității,ventilatie, control și comandă centralizate.
6. **Sopron** : pentru maturarea compostului
7. **Boxe acoperite pentru deșeurile colectate pe tipologii de material**
8. **Instalatii si retele de apa si canalizare**
9. **Instalatie electrica**
10. **Dotari:**

- porti actionate electric cu telecomanda;

- containere cu capacitatea intre 7 – 36 mc

- prescontainere

- cantar auto mare tonaj;

- camera frigorifica pentru cadavre animale

- laborator de analize compost

- sistem fotovoltaic.

- instalație de spalare a rotilor

1. **Utilaje :**

- concasor cu sita

- incarcator frontal

- masina de transportat containere Hook Lift;

- tocator vegetale

- ciur rotativ rafinare compost

- stivuitor

- presă compactare deșeuri textile și mase plastice

- înstalație însăcuire